Budo-Sungaipadi nacionalinis parkas

Budo-Sungaipadi nacionalinis parkas () – nacionalinis parkas Tailando pietuose, Narativato provincijoje. Parkas įkurtas 1999 m. birželio 17 d.

Vieta 
Parkas užima 341 km² plotą ir sudaro dvi atskiras saugomas teritorijas, kurių viena nutolusias 35 km į šiaurės vakarus, o kira 35 km į pietvakarius nuo provincijos centro Narativato.

Flora ir fauna 
Budo-Sungaipadi parke vyrauja drėgni visžaliai miškai. Iš retų augalų parke sutinkama: kvapioji hopėja, šorėja Shorea faguetiana, Parashorea stellata, kalimantaninis plienmedis (Intsia palembanica), Mesua nervosa, paprastasis stepukmedis (Dyera costulata), melsvasis kaliamas (Calamus caesius), Johannesteijsmannia altifrons, Bauhinia aureiflora ir kt.

Parke gyvena: Indijos muntjakas, Javinis elniukas, makaka, Sumatros goralas (Nemorhaedus sumatraensis), Malajinis kaguanas, šernas, bantengas, baltaliemenis tapyras, Sumatros raganosis, dvispalvė ratufa, voverė skraiduolė, langūras Trachypithecus obscurus ir kt., sutinkama daug paukščių: žaliasis naktikovas, Caloperdix oculeus, mėlyngalvė kabančioji papūgėlė (Loriculus galgulus), Treron curvirostra, Pycnonotus jocosus, Rhyticeros subruficollis, Blythipicus rubiginosus, baltastrėnė šama (Copsychus malabaricus), trumpakuodis ragasnapis, Phodilus badius, Malakinis kalao, barzdotasis ragasnapis, bankivinė višta ir kt.

Įžymiausios vietos 
 Pačo (Pacho), Čatvarino (Chat Warin) Pusadeto (Phu Sadet), Čampako (Champa Ko) ir Kuvaėjo (Khu Waeo) kriokliai.

Išnašos

Nuorodos 
 Parko svetainė 
 Tailando nacionaliniai parkai 

Tailando nacionaliniai parkai